钦定古今图书集成/明伦汇编/氏族典/第557卷 > 《廖用贤尚友录》 > 司马瓌
## 钦定古今图书集成/明伦汇编/氏族典/第557卷 > 《廖用贤尚友录》 > 司马瓌

按《晋书安平献王孚传》：“孚子太原烈王瓌，字子泉，魏
长乐亭侯，改封贵寿乡侯，历振威将军，秘书监，封固
始子。武帝受禅，封太原王，迁东中郎将。十年薨，子颙
立，徙封河间王。”

===司马珪===按《晋书安平献王孚传》：“孚子高阳元王珪，字子璋，少
有才望，魏高阳乡侯，历河南令，进封浈阳子，拜给事
黄门侍郎。武帝受禅，封高阳王。泰始六年入朝，以父
孚年高，乞留供养，拜尚书，迁右仆射。十年薨，无子，诏
太原王辅子缉袭爵。缉立五年，咸宁四年薨，谥曰哀。
无子。太康二年，诏以太原王瓌世子颙子讼为缉后”，
封真定县侯。